Document ID: 32004R1063

KOMISIJOS REGLAMENTAS (EB) Nr. 1063/2004
2004 m. gegužės 28 d.
nustatantis importo muito mokesčius ryžių sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo (1),
atsižvelgdama į 1996 m. liepos 29 d. Komisijos reglamentą (EB) Nr. 1503/96, nustatantį Tarybos reglamento (EB) Nr. 3072/95 dėl ryžių importo muito taikymo taisykles (2), ypač į jo 4 straipsnio 1 dalį,
kadangi:
(1)
Reglamento (EB) Nr. 3072/95 11 straipsnyje numatyta, kad to reglamento 1 straipsnyje išvardytiems importuojamiems produktams taikomos Bendrojo muitų tarifo muito normos. Tačiau to straipsnio 2 dalyje išvardytiems produktams importo muitas yra lygus importavimo metu galiojusiai intervencinei kainai, padidintai tam tikru procentu, priklausomai nuo to, ar ryžiai yra lukštenti ar visiškai nulukštenti, bei sumažintai importo kaina, ir su sąlyga, kad šis muitas neviršija Bendrojo muitų tarifo muito normos.
(2)
Reglamento (EB) Nr. 3072/95 12 straipsnio 3 dalyje numatyta, kad CIF importo kainos nustatomos atsižvelgiant į reprezentatyviąsias konkretaus produkto kainas pasaulinėje rinkoje arba Bendrijos importo rinkoje.
(3)
Reglamente (EB) Nr. 1503/96 yra nustatytos Reglamento (EB) Nr. 3072/95 dėl ryžių importo muitų taikymo taisykles.
(4)
Importo muitai galioja tol, kol įsigalioja naujai nustatyti muitai. Jie galioja taip pat tuo atveju, kai likus dviems savaitėms iki periodinio naujų muitų nustatymo datos iš Reglamento (EB) Nr. 1503/96 5 straipsnyje nurodytų atskaitos šaltinių nėra gauta jokio kotiravimo.
(5)
Siekiant užtikrinti sklandų importo muitų sistemos funkcionavimą, šiems muitams apskaičiuoti reikėtų naudotis atskaitos laikotarpiu užfiksuotais rinkos kursais.
(6)
Taikant Reglamento (EB) Nr. 1503/96 4 straipsnio 1 dalies antrą pastraipą, pagal Komisijos reglamento (EB) Nr. 1025/2004 (3) nuostatas nuo 2004 m. gegužės 27 d. galiojančius importo muito mokesčius reikėtų patikslinti pagal šio reglamento priedus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3072/95 11 straipsnio 1 ir 2 dalyse numatyti ryžių sektoriaus importo muitai patikslinami pagal Reglamento (EB) Nr. 1503/96 4 straipsnį ir, remiantis II priede nurodytais veiksniais nustatomi šio reglamento I priedet.
2 straipsnis
Šis reglamentas įsigalioja 2004 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 28 d.

Labels: 3
17
15